 **Ministerul Mediului, Apelor și Pădurilor**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistrița-Năsăud** |

**DECIZIE INIȚIALĂ A ETAPEI DE ÎNCADRARE**

**16.06.2016**

privind solicitarea de emitere a avizului de mediu pentru *Plan Urbanistic Zonal - Construire pensiune agroturistică,**în**localitatea Rebrișoara, extravilan - Gersa, comuna Rebrișoara, judeţul Bistriţa-Năsăud*, înregistrată la Agenţia pentru Protecţia Mediului Bistriţa-Năsăud sub nr. 5.968/27.05.2016,

**în urma parcurgerii etapei de încadrare**, conform prevederilor H.G. nr. 1076/2004, privind stabilirea procedurii de realizare a evaluării de mediu pentru planuri şi programe, prin consultarea Comitetului Special Constituit, întrunit în data de 15.06.2016, **a informării publicului prin anunţuri repetate şi în lipsa comentariilor din partea acestuia,**

**AGENŢIA PENTRU PROTECŢIA MEDIULUI BISTRIŢA-NĂSĂUD**

**decide:**

**Plan Urbanistic Zonal** - Construire pensiune agroturistică,înlocalitatea Rebrișoara, extravilan - Gersa, comuna Rebrișoara, judeţul Bistriţa-Năsăud,

**titular**: **POP LOIS DANIELA ÎNTREPRINDERE INDIVIDUALĂ,** din localitatea Rebrișoara, nr. 1B, comuna Rebrișoara, judeţul Bistriţa-Năsăud,

**referitor la**: realizarea unei pensiuni agroturistice, a dotărilor și amenajărilor aferente.

Bilanţul teritorial (subzone funcționale):

- suprafața construită - 149 m2;

- zonă trotuare, alei pietonale - 77,6 m2;

- zonă alee+platformă carosabilă - 667,50 m2;

- zonă platforme amenajate (foișor, lemnărie, platformă gospodărească) - 36,50 m2;

- zonă terase+platformă exterioară - 29 m2;

- zonă spații verzi - 614 m2;

- zonă cultivată - fânaț - 7.898,50 m2;

**care propune**:

*- terenul care face obiectul P.U.Z. se compune din 2 parcele cu suprafaţa de 9.473 m2, respectiv 1.424 m2, în extravilanul localității Rebrișoara, în prezent terenul având folosinţa de fâneaţă;*

*- P.U.Z. are drept scop introducerea în intravilan a terenului și realizarea unei zone de interes pentru turism prin construirea unei pensiuni agroturistice pe parcela cu suprafața de 9.473 m2;*

*- pensiunea va avea un regim de înălțime P+E+M și o capacitate de 12 camere;*

*- terenul cu suprafața de 1.424 m2 rămâne cu destinația de fânaț până la utilizarea acestuia de către beneficiar pentru altă destinație,*

***nu necesită evaluare de mediu și se adoptă fără aviz de mediu.***

**Motivele care au stat la baza luării deciziei etapei de încadrare (luând în considerare criteriile prevăzute în anexa 1 a HG nr.1076/2004) sunt următoarele:**

*- planul creează cadrul pentru trecerea terenului în intravilan, în vederea construirii unei pensiuni agroturistice;*

*- prin aprobarea P.U.Z se va crea o zonă de recreere pentru locuitorii din zonă și turiști;*

*- în prezent parcela este situată în extravilanul localității, pentru care nu există reglementări urbanistice;*

*- în prezent noul P.U.G. al comunei Rebrișoara este în lucru, în curs de finalizare, iar reglementările actualului P.U.Z. vor fi introduse în P.U.G.;*

*- se vor respecta recomandările Regulamentului Local de Urbanism, aferent P.U.Z.;*

*- alimentarea cu apă se va realiza din sursă proprie subterană (puț forat), evacuarea apei uzate menajere în bazin betonat vidanjabil;*

*- încălzirea spațiilor și prepararea apei calde menajere se va realiza cu centrală termică pe combustibil solid și suplimentar cu panouri solare;*

*- deșeurile rezultate vor fi predate operatorului de salubritate din zonă, prin contract;*

*- planul nu constituie un risc pentru mediu sau sănătate;*

*- zona studiată prin P.U.Z. are o suprafață mică;*

*- amplasamentul nu este amplasat în arie naturală protejată.*

Prezenta decizie poate fi contestată în conformitate cu prevederile Hotărârii Guvernului nr. 1076/2004 şi ale Legii contenciosului administrativ nr. 554/5004, cu modificările şi completările ulterioare.

**Menţiuni despre procedura de contestare administrativă şi contencios administrativ.**

Orice persoană care face parte din publicul interesat şi care se consideră vătămată într-un drept al său ori într-un interes legitim, se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de realizare a evaluării de mediu pentru planuri şi programe, prevăzute de H.G. 1076/2004, cu respectarea prevederilor Legii contenciosului administrativ nr. 554/2004, cu modificările ulterioare.

Actele sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în realizare a evaluării de mediu pentru planuri şi programe, se atacă odata cu decizia etapei de încadrare.

Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc conditiile cerute de legislatia în vigoare, considerându-se că acestea sunt vătămate într-un drept al lor sau într-un interes legitim.

Soluţionarea cererii se face potrivit dispoziţiilor Legii nr. 554/2004, cu modificările ulterioare.

Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite Agenţiei pentru Protecţia Mediului Bistriţa-Năsăud, în termen de 30 de zile de la data aducerii la cunoştinta publicului a deciziei finale revocarea respectivei decizii.

Agenţia pentru Protecţia Mediului Bistriţa-Năsăud are obligaţia de a răspunde la plângerea prealabilă în termen de 30 de zile de la data înregistrării acesteia.

**Procedura administrativă prealabilă este gratuită**.

DIRECTOR EXECUTIV, ŞEF SERVICIU AVIZE, ACORDURI,

AUTORIZAȚII,

biolog-chimist Sever Ioan ROMAN

ing. Marin Liviu Catarig

ÎNTOCMIT,

ing. Cornelia Vrăsmaş